laion/Wikipedia-Exotic huggingface dataset:
אזיקים אלקטרוניים

אזיקים אלקטרונים הם אמצעי למעקב אחרי עציר או אסיר, כדי לוודא שהוא עומד במגבלות תנועה שהוטלו עליו. אזיקים אלקטרוניים משמשים לרוב לווידוא עמידת חשודים בתנאים של מעצר בית, אך יכולים לשמש גם למעקב אחר אסירים בעת חופשה או אפילו בעת המצאם בבית סוהר. אזיק אלקטרוני כולל צמיד המוצמד לרגלו או לידו של המפוקח, כשעליו משדר אותות תכופים המודיע על מיקום הצמיד, למשל בקריאות של GPS. לעיתים, יחד עם האזיק מותקן במקום המצאו של המפוקח מקלט המקבל את התשדורות מהמשדר ומעביר אותם באמצעות קו טלפון (רגיל או סלולרי) או באמצעות טכנולוגיות מתקדמות אחרות לגורמי האכיפה הרלוונטיים. המטרות העיקריות בפיקוח אלקטרוני הן שימור עצירים ואסירים מתאימים, שאינם מסוכנים במיוחד, בתוך המעגל החברתי שאיננו עברייני ובהגדלת סיכויי חזרתם לחברה (צמצום תופעת הרצידיביזם). שימוש באמצעי זה מאפשר גם את יישומן של תוכניות עבודה או שיקום שונות, בתחום בית הסוהר ומחוץ לו, וכן טיפול בעברייני מין משוחררים ובנאשמים בעבירות אלימות במשפחה. בישראל החלה לפעול בשנת 2005 תוכנית הפיקוח האלקטרוני של המשרד לביטחון פנים, בשיתוף חברה פרטית ("חברת השמירה" - כיום "G One"). כיום המערכות שנמצאות בשימוש בישראל מוודאות שהאסיר נמצא בביתו או יצא מביתו. נערך פיילוט על מערכות איזוק אלקטרוני באמצעות GPS. קיימת ביקורת על השימוש באזיקים אלקטרוניים. הביקורת טוענת לפגיעות נפשיות שנגרמות למי שמפוקח באופן כה צמוד. כן קיימות טענות על עצם מעצר הבית, במיוחד לפני משפט. ביולי 2022, ערב פיזור הכנסת ה-24 עבר בקריאה ראשונה חוק שעשוי לאפשר לבית המשפט לקבוע שבן משפחה מאיים, שנשקפת ממנו סכנה, יסתובב עם אזיק אלקטרוני. שנה לאחר מכן, ביולי 2023, עבר החוק בקריאה שנייה ושלישית (עם כמה שינויי נוסחים, כפי שהגישו חבר הכנסת צביקה פוגל מעוצמה יהודית). לפי הצעת החוק שאושרה, בית המשפט יוכל להורות על איזוק אלקטרוני, זאת לאחר הערכת מסוכנות של בן המשפחה ובמידה וישנה הרשעה קודמת בעבירת אלימות או לחלופין כתב אישום או הפרת צו הגנה קודם. בנוסף קובע החוק חריג על פיו, במקרים קיצוניים שופט מוסמך לאפשר את האיזוק האלקטרוני מיד, ולהורות על הערכת מסוכנות בתוך 10 ימים. יוזמת החוק ח"כ מרב בן ארי אמרה "ההחלטה להעביר את חוק האיזוק האלקטרוני היא החלטה חשובה מאוד שחיכינו לה שנים רבות. עם זאת צריך לזכור שהחוק מוגבל מבחינת מספר האזיקונים, כ-300 למרות שכיום יש כמעט אלף נשים במקלטים. בנוסף, ההחלטה להעביר לשב"ס את המעקב אחר הגברים האלימים היא החלטה לא נכונה". איזוק אלקטרוני, באתר שירות בתי הסוהר מכרז למתן ליווי סוציאלי במסגרת פיקוח אלקטרוני - מתוך פרסומי ממשלת ישראל חוק האיזוק האלקטרוני אושר לקריאה שנייה ושלישית - עצור עד תום ההליכים ישוחרר למעצר בפיקוח איזוק אלקטרוני בכל הארץ באתר הכנסת, 23 בנובמבר 2014 אקונומיסט, לשבת בכלא, בבית, באתר הארץ, 26 ביוני 2018 מדוע נפל חוק האיזוק האלקטרוני? תחקיר באתר פוליטיקלי קוראת, 3 באפריל 2023 הצעת חוק למניעת אלימות במשפחה (פיקוח טכנולוגי להבטחת קיומו של צו הגנה, והערכת מסוכנות – הוראת שעה), התשפ"ב–2022, באתר הכנסת. חילאי, סיון; גיל-עד, הדר (2023-07-30). "אחרי סחבת מיותרת: אושר חוק האיזוק האלקטרוני, שייכנס לתוקף רק בעוד שנה". Ynet. נבדק ב-2023-07-30. ליאור קינן, מיה איידן, לאחר הסערה: חוק האיזוק האלקטרוני עבר בקריאה שלישית, באתר חדשות 13, ‏יולי 2023 שחר אילן, אחרי המתנה של עשור: אושר חוק האיזוק האלקטרוני, באתר כלכליסט, ‏יולי 2023
עסקת חילופי אסירים

עסקת חילופי אסירים או עסקת חילופי שבויים היא עסקה בין צדדים מנוגדים בסכסוך לשחרור שבויי מלחמה, מרגלים, בני ערובה. לעיתים, גופות מתות מעורבות בעסקאות כאלו. על פי אמנות ז'נבה, אסירים שאינם יכולים לתרום למאמץ המלחמתי בגלל מחלה או מוגבלות זכאים לחוזר לארץ מולדתם. ללא קשר למספר האסירים שהתנאי חל עליהם; כוח המעצר אינו רשאי לסרב לבקשה. באמנת ז'נבה השלישית בשנת 1929, כלל זה עוגן בסעיפים 68 עד 74, ובנספח. אחת מעסקאות החילופים הגדולות ביותר נוהלה על ידי הצלב האדום הבינלאומי במהלך מלחמת העולם השנייה בתנאים אלה. באמנת ז'נבה הרביעית בשנת 1949, כלל זה עוגן בסעיפים 109 עד 117. במלחמת העולם השנייה ביוגוסלביה נרשם מאבק אכזרי בין הכוחות המזוינים של הרייך השלישי לבין הפרטיזנים בראשות הקומוניסטים. למרות זאת, שני הצדדים ניהלו משא ומתן על חילופי שבויים כמעט מאז תחילת הלחימה. בנסיבות יוצאות דופן, המגעים המוקדמים הללו התפתחו להסכם חליפין רשמי, שבמרכזו יצירת אזור נייטרלי, אולי היחיד באירופה הכבושה, שבו הוחלפו אסירים באופן קבוע עד סוף אפריל 1945, והצילו אלפי נפשות. הסגרה רשימת חילופי שבויים ישראלים מדיה וקבצים בנושא עסקת חילופי אסירים בוויקישיתוף "Yielding Prisoners, Israel Receives 2 Dead Soldiers". הניו יורק טיימס. 17 ביולי 2008. ארכיון מ-14 באוקטובר 2017. נבדק ב-8 במאי 2018. {{cite news}}: (עזרה) "Former POW pays tribute to the French, Red Cross". New Jersey Jewish News. 18 בנובמבר 2008. אורכב מ-המקור ב-2013-09-14. נבדק ב-8 במאי 2018. {{cite news}}: (עזרה) Gaj Trifković, "Making Deals with the Enemy: Partisan-German Contacts and Prisoner Exchanges in Yugoslavia, 1941–1945" in: Global War Studies 01/2013; 10(2):6–37.
המוסד החינוכי גלבוע

המוסד החינוכי גלבוע על שם מורדי גטו ורשה היה בית הספר התיכון (כיתות ז' - יב') המשותף לקיבוצים בית אלפא, מסילות, ניר דוד (תל עמל) ורשפים. כולם קיבוצי "השומר הצעיר" במזרח עמק יזרעאל או במערב עמק בית שאן. המוסד ממוקם לרגלי הר הגלבוע בצמוד לקיבוץ בית אלפא. המוסד (ככל המוסדות החינוכיים של קיבוצי השומר הצעיר) התנהל בתנאי פנימייה. השם "מוסד חינוכי" (להבדיל מבית ספר) לא נבחר במקרה - הדגש במוסד היה על קיום חברת נעורים פעילה המנהלת את חייה באוטונומיה גדולה יחסית ומכינה את בני הנוער לחיי יצירה, עמל ולימוד. בסוף שנת 2003 "המוסד החינוכי גלבוע" כבית ספר נסגר, והתלמידים שלמדו בו עברו ללמוד בבית ספר "גאון הירדן" שבקיבוץ נווה איתן. למרות זאת המשיכה להתקיים המסגרת החברתית של פעילות הנוער מארבעת הקיבוצים דרך מסגרת קן השומר הצעיר "גלבוע". כיום מסגרת זו נקראת "חברת הנעורים האזורית 'גלבוע' של השומר הצעיר" ומקיימת את הווית חברת הנעורים אך ללא לינה בפנימייה. כשנסגר בית הספר, המתחם שימש לקיום קורסים לימודיים שונים וכבית הארחה לפי הצורך (ואף אירח עשרות אנשים במהלך מלחמת לבנון השנייה). כיום ה"מוסד" משמש כמרכז קליטה לעולים מאתיופיה, ובו נמצאות משפחות רבות (בערך 600 איש). ערך זה הוא קצרמר בנושא חינוך. אתם מוזמנים לתרום לוויקיפדיה ולהרחיב אותו.
מורל (פסיכולוגיה)

מורל (צרפתית: esprit de corps, רוח החיילים) היא יכולתם של חברי הקבוצה לשמור על אמונם במוסד או במטרה, במיוחד לנוכח התנגדות או קושי. מנהיגים ודמויות סמכותיות רואים במורל שיפוט ערכי גנרי של כוח הרצון, הצייתנות והמשמעת העצמית של קבוצה שהוטלו עליה תפקידים על ידי ממונה. הסוציולוג אלכסנדר ה' לייטון (אנ') הגדיר מורל כ"(ה)יכולת של קבוצת אנשים להתאחד בהתמדה ובעקביות במאמץ להשגת מטרה משותפת". המורל חשוב בצבא, שכן הוא משפר את לכידות היחידה. מורל גבוה מרחיק את הסיכוי שיחידה תוותר על ביצוע משימתה או כניעה. מורל מוערך בדרך כלל ברמה הקולקטיבית, ולא ברמה האינדיבידואלית, ובזמן מלחמה חשוב מאד גם המורל האזרחי. מומחים להיסטוריה צבאית לא הסכימו על הגדרה מדויקת של "מורל". הערותיו של קלאוזביץ בנושא תוארו על ידי חוקרים מודרניים כ"עמומות במכוון". ג'ורג' פרנסיס רוברט הנדרסון, (אנ') קצין צבא בריטי וסופר צבאי שכתביו היו נפוצים בתקופה שלפני מלחמת העולם הראשונה, ראה את המורל כקשור לאינסטינקט של שימור עצמי. אינסטינקט זה גורם ללוחם בשדה הקרב לרצות לשמור על עצמו ולהימלט, אך המורל מסייע לדכא את הדחף הזה בשל "הפחד המוסרי לחזור אחורה", כדבריו. במילים אחרות, הנכונות להילחם מתחזקת על ידי תחושת חובה חזקה. הנדרסון כתב: הטבע האנושי חייב להיות הבסיס לחישובים של כל מנהיג. לקיים את המורל של אנשיו שלו; לשבור את המורל של אויבו - אלו הם העקרונות הגדולים, אשר, אם (המנהיג) שואף להצלחה, עליו לזכור תמיד. וועדת סאות'בורן (אנ'), שפעלה בשנים 1918 - 1919 ודנה בארגון מחדש של הודו, דנה גם בהלם קרב. על פי עדותו של קולונל ג'ון פרדריק צ'ארלס פולר, המורל הוא "האיכות הנרכשת על ידי כוחות מאומנים מאוד, המאזנת את ההשפעה של אינסטינקט השימור העצמי". גנרל אמריקאי הגדיר את המורל בדרך זו: "כשחייל חושב שהצבא שלו הוא הטוב בעולם, הגדוד שלו הכי טוב בצבא, הפלוגה שלו הכי טובה בגדוד, החוליה שלו הכי טובה בפלוגה, ושהוא עצמו החייל הכי &$*^#% טוב שאי פעם היה. — הרברט רנפרו ניקרבוקר במדעי הצבא ישנן שתי משמעויות למושג "מורל". המשמעות העיקרית היא לכידות יחידה : לכידותה של יחידה צבאית כזו ראו אחרת. המורל תלוי לעיתים קרובות מאוד ביעילותו של החייל, בבריאותו, בנוחות, בבטיחות ובאמונתו בתכלית המשימה. צבא המנהל קווי אספקה טובים, שיש לו עליונות אווירית ולכן יכול לספק כיסוי אווירי לחייליו ושיש לו מטרה ברורה יהיה בדרך כלל בעל מורל גבוה יותר מאשר צבא שאין לו את המרכיבים הללו. מבחינה היסטורית, לכוחות מיוחדים יש מורל גבוה בשל הכשרתם הייחודית וגאוות היחידה שלהם. יש לציין שבאופן כללי רוב המפקדים אינם מסתכלים על המורל של אנשים ספציפיים אלא על "רוח הלחימה" של יחידה שלמה - טייסות, חטיבות, גדודים, אוניות, וכו'. קלאוזביץ מדגיש את חשיבות המורל והרצון הן לחייל והן למפקד. הדרישה הראשונה מן החייל היא אומץ מוסרי ופיזי, גם קבלת אחריות וגם דיכוי הפחד. כדי לשרוד את אימת הלחימה [,] עליו להיות בעל רוח לחימה בלתי מנוצחת, שניתן להשיגה רק באמצעות ניצחון צבאי ואימונים מתישים. לחייל יש רק מטרה אחת: "המטרה שלשמה חייל מגויס, לבוש, חמוש ומאומן, כל מטרת השינה, האכילה, השתייה והצעידה שלו היא פשוט שיילחם במקום הנכון ובזמן הנכון". — Clausewitz condensed, ספריית הקונגרס, עמ' 13. מורל העובדים הוכח כבעל השפעה ישירה על הפרודוקטיביות, והוא אחד מאבני היסוד של העסק. Alexander H. Leighton, Human Relations in a Changing World: Observations on the Uses of the Social Sciences (1949)
טייבה (ג'נין)

הכפר ח'רבת אל-טייבה הוא כפר פלסטיני השוכן לצד גדר ההפרדה, החוצצת בינו לבין אום אל-פחם, כ-17 ק"מ מצפון-מערב לעיר ג'נין ושייך לנפת ג'נין. הכפר הוקם בשנת 1948, על ידי פליטים מאום אל-פחם (בני משפחות ג'בארין, מחאמיד, אגבריה וְמחאג'נה) ומספר התושבים הוא כ-2,100 איש. רוב אדמות הכפר הן הרריות והגידול העיקרי הוא זיתים. הקמת גדר ההפרדה הצריכה הפקעה של חלק מאדמות הכפר ובין היתר גם את מגרש הכדורגל שהיה שייך לבית הספר לבנים, הצמוד לגדר ההפרדה. בכפר טייבה יש כ-600 תלמידים ותלמידות, הלומדים בשני בתי ספר לבנים ובית ספר אחד לבנות. הלימודים בכפר הם עד כתה י"א, ואת כתה י"ב הם לומדים ביישובים סמוכים. עד לבניית הגדר נהגו רוב הגברים לעבוד בתוך תחומי הקו הירוק. ב 4 אוקטובר 2001 ביצע צעיר תושב הכפר, נזיר חמאד, פיגוע ירי בעפולה, כשהוא מחופש לחייל צה"ל. וכתוצאה נהרגו שלושה ונפצעו שבעה-עשר. נזיר חוסל במקום. ארגון גדודי חללי אלאקצא לקח אחריות על הפיגוע. פלסטין לזיכרון - טייבה טייבה, בביצוע حارة دار أبو الأسمر, סרטון באתר יוטיוב عملية العفولة – الإستشهادي نظير حماد, اقصى برس, ‏2012-03-08 (בערבית) شهداء الأقصى تتبنى عملية العفولة والديمقراطية عملية طولكرم.. وإسرائيل تستأنف سياسة الاغتيالات | البوابة, www.albawaba.net (בערבית)
ח'אלד עיסא

ח'אלד עיסא מוחמד בלאל סעיד אל-מסמארי (בערבית: خَالِد عِيْسى مُحَمَّد بِلَال سَعِيْد الْمِسْمَارِيّ, בתעתיק מדויק: ח'אלד עיסא מחמד בלאל סעיד אלמסמארי; נולד ב-15 בספטמבר 1989 בדובאי שבאיחוד האמירויות הערביות) הוא כדורגלן אמירתי המשחק בעמדת השוער בקבוצת אל-עין מליגת העל של איחוד האמירויות הערביות ובנבחרת איחוד האמירויות. עיסא גדל במחלקת הנוער של אל-ג'זירה. הוא החל את הקריירה המקצוענית שלו בקבוצה הבוגרת של המועדון במסגרת ליגת העל של איחוד האמירויות הערביות בשנת 2010, ובסך הכל ערך 15 הופעות ליגה במדי המועדון. ב-17 ביולי 2013 חתם באל-עין מליגת העל של איחוד האמירויות הערביות, ומאז חתימתו משמש כשוער הראשון של המועדון. הוא ערך למעלה מ-200 הופעות ליגה במדי המועדון. ב-6 באוקטובר 2011 ערך עיסא את הופעת הבכורה שלו בנבחרת איחוד האמירויות, בהפסד 2-1 לנבחרת סין במשחק ידידות. הוא היה חלק מסגל הנבחרת האולימפית של איחוד האמירויות בטורניר הכדורגל באולימפיאדת לונדון בשנת 2012, וערך הופעה אחת בטורניר. בנוסף היה חלק מסגל הנבחרת הבוגרת בטורנירים גביע אסיה 2015, בו ערך הופעה אחת, וגביע אסיה 2019, בו ערך שש הופעות. נכלל בסגל נבחרת איחוד האמירויות הערביות לטורניר גביע אסיה 2023. מדיה וקבצים בנושא ח'אלד עיסא בוויקישיתוף ח'אלד עיסא, ברשת החברתית אקס (טוויטר) ח'אלד עיסא, באתר Transfermarkt ח'אלד עיסא, באתר Soccerway ח'אלד עיסא, באתר WorldFootball.net ח'אלד עיסא, באתר National Football Teams ח'אלד עיסא, באתר FootballDatabase.eu ח'אלד עיסא, באתר ESPN AFC Asian Cup UAE 2019 Complete Squad Lists באתר הרשמי של קונפדרציית הכדורגל של אסיה, 27 בדצמבר 2018 (באנגלית) AFC Asian Cup 2023™ Qatar squad lists באתר הרשמי של קונפדרציית הכדורגל של אסיה, 4 בינואר 2024 (באנגלית)
מאג'ד חסן

מאג'ד חסן (בערבית: ماجد حسن; נולד ב-1 באוגוסט 1992 בדובאי שבאיחוד האמירויות הערביות) הוא כדורגלן אמירתי המשחק בעמדת הקשר האחורי בקבוצת שארג'ה מליגת העל של איחוד האמירויות הערביות ובנבחרת איחוד האמירויות. חסן גדל במחלקת הנוער של שבאב אל-אהלי. הוא החל את הקריירה המקצוענית שלו בקבוצה הבוגרת של המועדון במסגרת ליגת העל של איחוד האמירויות הערביות בשנת 2010, ובסך הכל ערך 175 הופעות ליגה במדי המועדון, בהן הבקיע ארבעה שערים. ב-1 ביולי 2022 חתם בשארג'ה מליגת העל של איחוד האמירויות הערביות. ב-24 בפברואר 2012 ערך חסן את הופעת הבכורה שלו בנבחרת איחוד האמירויות, בניצחון 3-0 על נבחרת פלסטין במשחק ידידות. ב-8 בינואר 2013 הבקיע את שער הבכורה שלו בנבחרת, בניצחון 2-1 על נבחרת בחריין במסגרת גביע המפרץ לאומות. בנוסף היה חלק מסגל הנבחרת הבוגרת בטורנירים גביע אסיה 2015, בו ערך שלוש הופעות, וגביע אסיה 2019, בו ערך שלוש הופעות גם כן. מדיה וקבצים בנושא מאג'ד חסן בוויקישיתוף מאג'ד חסן, באתר Transfermarkt מאג'ד חסן, באתר Soccerway מאג'ד חסן, באתר National Football Teams AFC Asian Cup UAE 2019 Complete Squad Lists באתר הרשמי של קונפדרציית הכדורגל של אסיה, 27 בדצמבר 2018 (באנגלית)
יאן דיביש

יאן דיביש (בצ'כית: Jan Diviš‏; 24 באוקטובר 1862 - 8 באוגוסט 1934) היה איש צבא צ'כי. שירת בצבא האוסטרו-הונגרי והגיע לדרגת פלדמרשל. לאחר מלחמת העולם הראשונה התגייס לצבא צ'כוסלובקיה ושימש כמפקדו הראשון. דיביש נולד בפרדוביצה ב-24 באוקטובר 1862. ב-1879 הוא התגייס לצבא האוסטרו-הונגרי. הוא למד באקדמיה הצבאית הטכנית בווינה וסיים אותה בדרגת לויטננט. הוא שרת בגדוד מהנדסים באולומואוץ. לאחר מכן הועבר לפשמישל והשתתף בבניית הביצורים על גבול האימפריה הרוסית. בהמשך הועבר לבוסניה והרצגובינה. עם פרוץ מלחמת העולם הראשונה, הוא מונה למפקד הצבאי של סרייבו. ב-1916 הוא עזב את הצבא וחזר למולדתו צ'כוסלובקיה. בצ'כוסלובקיה הצטרף דיביש לארגון המחתרתי "מאפיה" (Maffia), אשר פעל למען עצמאות צ'כוסלובקיה מהאימפריה האוסטרו-הונגרית. ב-28 באוקטובר 1918 הכריזה צ'כוסלובקיה על עצמאות. דיביש מונה למפקד הראשון של הצבא הצ'כוסלובקי, שביומו הראשון כלל 70 איש בלבד. תוך זמן קצר הצבא גדל על בסיס יחידות צ'כוסלובקיות שערקו מהצבא האוסטרו-הונגרי. מיד עם הכרזת העצמאות, נאלצה המדינה הצעירה להתמודד עם איומים מבית ומחוץ. דיביש נאלץ לשלוח כוחות צבאיים לאכוף את השלטון הצ'כוסלובקי בחבל הסודטים שהיה מיושב בגרמנים-אתנים שהיו מעוניינים להסתפח לגרמניה. לאחר מכן נאלצו הסובייטים להיאבק עם הצבא הפולני בטשן, ועם הצבא ההונגרי בדרום סלובקיה. במטרה להגדיל ולחזק את הצבא הצ'כוסלובקי, ממשלת צ'כוסלובקיה הגיעה להסכם עם צרפת על פיו צרפת הרכיבה משלחת צבאית לצ'כוסלובקיה. סוכם שראש המשלחת הצבאית הצרפתית ישמש גם כראש המטה הכללי הצ'כוסלובקי. ב-17 בדצמבר 1919 הפך הגנרל הצרפתי מוריס פלה לרמטכ"ל הראשון של הצבא הצ'כוסלובקי. דיביש החל למלא תפקידים בכירים במשרד ההגנה. ב-1924 הוא עזב את הצבא. דיביש נפטר בפראג ב-8 באוגוסט 1934. מדיה וקבצים בנושא יאן דיביש בוויקישיתוף ביוגרפיה יאן דיביש באתר valka
סי במול מז'ור

סי במול מז'ור הוא סולם מז'ורי שהטוניקה שלו היא סי במול, והוא מורכב מהצלילים סי במול, דו, רה, מי במול, פה, סול ולה. ביצירות הכתובות בסול מינור, מופיעים שני במולים ליד המפתח. הסולם המקביל שלו הוא סול מינור והסולם היחסי שלו הוא סי במול מינור. סולם סי במול מז'ור הוא: טוניקה - סי במול מז'ור סופרטוניקה - דו מינור מדיאנטה - רה מינור סובדומיננטה - מי במול מז'ור דומיננטה - פה מז'ור סובמדיאנטה - סול מינור טון מוביל - אקורד מוקטן מתו לה כלי טרנספוזיציה רבים מכוונים לסולם סי במול מז'ור, כולל קלרינט, חצוצרה, סקסופון טנור וסקסופון סופרן. כתוצאה מכך, סולם סי במול מז'ור הוא אחד הסולמות הפופולריים ביותר עבור יצירות הכתובות לתזמורת כלי נשיפה. סימפוניה מס' 98 של יוזף היידן מזוהה לעיתים קרובות כסימפוניה הראשונה שנכתבה בסולם זה, והיא כוללת קטעי חצוצרה וטימפני. עם זאת, אחיו, מיכאל היידן, כתב עוד קודם לכן סימפוניה בסולם סי במול מז'ור, היא סימפוניה מס' 36. אף על פי כן, יוזף היידן עדיין מקבל את הקרדיט על כתיבת תפקיד הטימפני בסולם סי במול מז'ור, עם סימני היתק ליד המפתח שמתאימים לסולם פה מז'ור (במקום לבצע טרנספוזיציה עם סימני היתק שמתאימים לדו מז'ור). מהדורות רבות של תווי היצירה אינן משתמשות כלל בסימני היתק ליד המפתח, ומציינות את הכלי כ"טימפני ב-B♭-F". יוהאן סבסטיאן באך הקונצ'רטו הברנדנבורגי מספר 6 יוזף היידן סימפוניה מס' 85, סימפוניה מס' 98, סימפוניה מס' 102 רביעיות מיתרים אופוס 76 וולפגנג אמדאוס מוצרט סימפוניה מס' 2, סימפוניה מס' 5, סימפוניה מס' 24, סימפוניה מס' 33 קונצ'רטו מס' 6, קונצ'רטו מס' 15, קונצ'רטו מס' 18, קונצ'רטו מס' 27 סונטה לפסנתר מס' 3ֿ, סונטה לפסנתר מס' 13, סונטה לפסנתר מס' 17 לודוויג ואן בטהובן קונצ'רטו מס' 2 הסימפוניה הרביעית הפוגה הגדולה סונטה לפסנתר מס' 11 סונאטה מס' 29 (האמרקלאוויר) פרנץ שוברט אימפרומפטו אופוס 142 מס' 3 סימפוניה מס' 2, סימפוניה מס' 5 פרדריק שופן מזורקה אופוס 7 מס' 1 פרלוד אופוס 28 מס' 21 פולונז אופוס 71 מס' 2 רוברט שומאן סימפוניה מס' 1 יוהנס ברהמס קונצ'רטו לפסנתר מס' 2 סרגיי פרוקופייב סימפוניה מס' 5 קונצ'רטו מס' 4 סונטה לפסנתר מס' 7 מדיה וקבצים בנושא סי במול מז'ור בוויקישיתוף B Flat Major Scale, Piano Music Theory, ‏2016-05-31 (באנגלית) H. C. Robbins Landon, Haydn Symphonies, London: British Broadcasting Corporation (1966): 57
פוטיס יואנידיס

פוטיס יואנידיס (ביוונית: Φώτης Ιωαννίδης; נולד ב-10 בינואר 2000 בחלקיס שביוון) הוא כדורגלן יווני המשחק בעמדת החלוץ בקבוצת פנאתינאיקוס מליגת העל היוונית ובנבחרת יוון. יואנידיס גדל במחלקות הנוער של אולימפיאקוס חלקידה ולבדיאקוס. הוא החל את הקריירה המקצוענית שלו בקבוצה הבוגרת של לבדיאקוס במסגרת ליגת העל היוונית, ובסך הכל ערך 41 הופעות ליגה במדי המועדון, בהן הבקיע ששה שערים. ב-10 באוגוסט 2020 חתם יואנידיס על חוזה לארבע שנים בפנאתינאיקוס מליגת העל היוונית. בשלוש העונות הראשונות שלו במועדון ערך 85 הופעות ליגה, בהן הבקיע 15 שערים. ב-24 בספטמבר 2022 ערך יואנידיס את הופעת הבכורה שלו בנבחרת יוון, בהפסד 1-0 לנבחרת קפריסין במסגרת ליגת האומות 2022/2023. פנאתינאיקוס הגביע היווני (1): 2021/2022 פוטיס יואנידיס, באתר Transfermarkt פוטיס יואנידיס, באתר Soccerway פוטיס יואנידיס, באתר WorldFootball.net פוטיס יואנידיס, באתר National Football Teams פוטיס יואנידיס, באתר FootballDatabase.eu Παναθηναϊκός: Ανακοίνωσε την απόκτηση του Φώτη Ιωαννίδη באתר sport24, ‏ 10 באוגוסט 2022 (ביוונית)
נאיר טיקניזיאן

נאיר אוגנסוביץ' טיקניזיאן (ברוסית: Наир Оганесович Тикнизян, בארמנית: Նաիր Հովհաննեսի Տիկնիզյան; נולד ב-12 במאי 1999 בסנקט פטרבורג שברוסיה) הוא כדורגלן ארמני-רוסי המשחק בעמדת המגן הימני בקבוצת לוקומוטיב מוסקבה מליגת העל הרוסית ובנבחרת ארמניה. טיקניזיאן גדל במחלקות הנוער של פאקל סנקט פטרבורג, קולומיאגי סנקט פטרבורג, לוקומוטיב-פרימורסקי סנקט פטרבורג וצסק"א מוסקבה. הוא ערך 34 הופעות ליגה במדי הקבוצה הבוגרת של צסק"א מוסקבה במסגרת ליגת העל הרוסית, בהן הבקיע שני שערים. ב-20 בינואר 2020 הושאל טיקניזיאן לאוונגרד קורסק מהליגה הרוסית הראשונה. הוא ערך שתי הופעות ליגה במדי המועדון במהלך תקופת ההשאלה. ב-4 באוגוסט 2021 חתם טיקניזיאן על חוזה לחמש שנים בלוקומוטיב מוסקבה מליגת העל הרוסית. ב-15 באוגוסט ערך את הופעת הבכורה שלו במועדון, בתיקו 1-1 נגד זניט סנקט פטרבורג במסגרת המחזור הרביעי בליגה לעונת 2021/2022. טיקניזיאן היה חלק מסגל נבחרת רוסיה עד גיל 21 בטורניר אליפות אירופה עד גיל 21 בשנת 2021. ב-25 במרץ 2023 ערך את הופעת הבכורה שלו בנבחרת ארמניה, בהפסד 2-1 לנבחרת טורקיה במסגרת מוקדמות יורו 2024. ב-19 ביוני 2023 הבקיע את שער הבכורה שלו בנבחרת, בניצחון 2-1 על נבחרת לטביה במסגרת מוקדמות יורו 2024. מדיה וקבצים בנושא נאיר טיקניזיאן בוויקישיתוף נאיר טיקניזיאן, באתר Transfermarkt נאיר טיקניזיאן, באתר Soccerway נאיר טיקניזיאן, באתר WorldFootball.net נאיר טיקניזיאן, באתר National Football Teams נאיר טיקניזיאן, באתר FootballDatabase.eu НАИР ТИКНИЗЯН ПРИСОЕДИНИЛСЯ К "АВАНГАРДУ" НА СБОРАХ באתר הרשמי של אוונגרד קורסק, 20 בינואר 2020 (ברוסית) Наир Тикнизян перешёл в "Локомотив" באתר הרשמי של לוקומוטיב מוסקבה, 4 באוגוסט 2021 (ברוסית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "נאיר טיקניזיאן".
פרוויה רדיו

פֵּירְווֹיֶה רדיו (ברוסית: Первое Радио - "הרדיו הראשון", כלומר הרדיו החוקי הראשון בישראל המשדר בשפה הרוסית) היא תחנת רדיו ישראלית המשדרת בשפה הרוסית בתדר 89.1FM, באזור המרכז והשפלה. משדר התחנה נמצא בראשון לציון, אך אולפני הרדיו נמצאים בבניין של רדיו לב המדינה בראשון לציון. מנהל התחנה הוא דוד בן בסט, שמנהל גם את רדיוס 100FM ואת רדיו לב המדינה. התחנה מתמקדת במוזיקה רוסית ולועזית, ולעיתים אף במוזיקה ישראלית. בנוסף יש תוכניות אקטואליה ובידור. בתחנה מושמעים בדרך כלל להיטים, אך גם מוזיקה פחות מוכרת זוכה בו לבמה. תוכניות של הבי מטאל, מוזיקה אלקטרונית, אולדיס ועוד משודרות בתחנה מדי שבוע. דנה קוצ'רובסקי מעבירה תוכנית קבועה החל משנת 2018. שדרני התחנה שידרו בעבר בתחנות רדיו רוסיות פיראטיות, אשר רובן נסגרו, כמו רדיו דום 93.3FM (שנסגר בפשיטה משטרתית ב-2001), ורדיו ספוטניק, ששידר לאזור אשדוד-אשקלון (גם הוא נסגר בערך באותו הזמן). ב-2016 אושר חוק פיצול התדרים המאפשר להסדיר את פעילות התחנה המהווה תחנה-בת של רדיו לב המדינה. מדיה וקבצים בנושא פרוויה רדיו בוויקישיתוף אתר האינטרנט הרשמי של פרוויה רדיו פרוויה רדיו, ברשת החברתית פייסבוק פרוויה רדיו, ברשת החברתית אקס (טוויטר) פרוויה רדיו, ברשת החברתית אינסטגרם פרוויה רדיו, סרטונים בערוץ היוטיוב
חוצין

האם התכוונתם ל... צדקה חוצין – דיין ישראלי צדקה חוצין (הראשון) – רב בבגדאד שלמה בכור חוצין – רב בבגדאד חוצן חוצי
Locked Away

"Locked Away" הוא סינגל של הלהקה האמריקאית, רוק סיטי (אנ'), בשיתוף פעולה עם הזמר האמריקאי אדם לוין. השיר יצא ב-29 ביוני 2015 בהוצאת חברות התקליטים קימוסבי רקורדס ו-RCA רקורדס. השיר מופיע כסינגל המוביל באלבום האולפן הראשון של רוק סיטי, What Dreams Are Made Of. השיר נכתב על ידי סירקט, ד"ר לוק, רוק סיטי וטוני טניל, והופק על ידי סירקט וד"ר לוק. נכון לספטמבר 2023, השיר הושמע למעלה ממיליארד פעמים ביוטיוב, ולמעלה מ-881 מיליון פעמים בספוטיפיי. מידע על היצירה "Locked Away" באתר מיוזיק בריינז מידע על הסינגל "Locked Away" באתר מיוזיק בריינז מידע על היצירה "Locked Away" באתר Discogs מילות השיר "Locked Away" באתר Genius סרטון השיר "Locked Away" באתר יוטיוב "Locked Away (feat. Adam Levine) – Single by R. City". iTunes. 29 ביוני 2015. ארכיון מ-2015-07-07. נבדק ב-30 ביולי 2015. {{cite web}}: (עזרה) R. City - Locked Away ft. Adam Levine, ארכיון מ-2018-08-10, נבדק ב-2023-09-24 R. City - Locked Away (Audio) ft. Adam Levine, ארכיון מ-2023-07-24, נבדק ב-2023-09-24 Locked Away (feat. Adam Levine), 2015-10-09, ארכיון מ-2023-03-26, נבדק ב-2023-09-24
פרנצישק סמוגלביץ'

פרנצישק סמוגלביץ' (בליטאית: Pranciškus Smuglevičius; ‏ 6 באוקטובר 1745 – 18 בספטמבר 1807) היה שרטט וצייר פולני-ליטאי. סמוגלביץ' נחשב למייסד האמנות הליטאית בעידן המודרני. הוא היה מבשר ההיסטוריציזם בציור הפולני. הוא גם היה מייסד בית הספר לאמנות בווילנה, תלמידיו הבולטים היו יאן רוסטם, יאן קשישטוף דמל, גספר בורובסקי ויוזף אולשקייביץ'. אביו לוקאש סמוגלביץ' ואחיו אנטוני היו גם הם ציירים. פרנצישק סמוגלביץ' נולד בוורשה כבן של לוקאש סמוגלביץ', ורגינה אולסינסקה. אמו, הייתה אחייניתו של הצייר סימון צ'כוביץ' . את צעדיו הראשונים כצייר עשה בבית המלאכה המשותף של אביו וצ'כוביץ בוורשה. בשנת 1763 נסע פרנצישק לרומא, שם החל בלימודי אמנויות יפות בהדרכתו של אנטון פון מרון. הוא שהה ברומא במשך 21 שנים, שם אימץ את הסגנון הנאו-קלאסי. בשנת 1765 הוא קיבל מלגה מלכותית ממלך פולין סטניסלב פוניאטובסקי והתקבל לאקדמיית סנט לוקאס. כקולגה של וינצ'נזו ברנה הוא השתתף בקטלוג חפצים עתיקים. ב-1784 חזר לוורשה, שם ייסד בית ספר משלו לאמנויות יפות, שהקדים את האקדמיה לאמנויות יפות בוורשה. סמוגלביץ' היה קלאסיקן, בהשפעה חזקה של הבארוק הפולני. כנציג בולט של ציירים היסטוריים, ז'אנר ששלט באמנויות היפות של פולין לאורך המאה ה-19. בסביבות 1790 החל לעבוד על סדרת סקיצות וליטוגרפיות בהשראת ההיסטוריה של האומה הפולנית מאת אדם נרוסביץ'. אף שמעולם לא הסתיימה, סדרה זו זכתה לפופולריות רבה. בשנת 1797 עבר לווילנה, שם הפך למייסד ולדקאן הראשון של המכון לרישום וציור באקדמיה לאמנויות של וילנה. בשנת 1801 הוא צייר ציורי תקרה אלגוריים עבור הצאר פאבל הראשון בארמון הקיסרי החדש שלו, טירת מיכאילובסקי, בסנקט פטרבורג, שתוכנן גם על ידי ברנה. הוא היה מורה לציירים פולנים-ליטאים שהתמסר לציורים היסטוריים בשנות חייו האחרונות. הוא הביא לליטא רעיונות קלאסיים והשקפות של קלאסיציזם נאור. הוא צייר את חיי היומיום ואת האדריכלות של וילנה בצורה מציאותית. עבודותיו עזרו בשחזור של הארמון המלכותי של ליטא בווילנה. הוא נקבר בווילנה בבית הקברות ראסוס אבל המיקום המדויק אינו ידוע. מדיה וקבצים בנושא פרנצישק סמוגלביץ' בוויקישיתוף McLachlan, Gordon (2008). Lithuania. Bradt Travel Guides. p. 40. Ryszkiewicz, Andrzej (1999–2000). "Franciszek Smuglewicz". Polski Słownik Biograficzny (in Polish). Vol. 39. Warszawa-Kraków: Polska Akademia Nauk. pp. 374–378. Edward Rastawiecki. Słownik malarzów polskich, tudzież obcych w Polsce osiadłych lub czasowo w niéj przebywających. Vol. 2. 1851. p. 171 Mariusz Karpowicz. "Krakowskie obrazy Szymona Czechowicza". Rocznik Krakowski. Vol. 56 (1990). p. 131 August von Kotzebue, The Most Remarkable Year in the Life of Augustus von Kotzebue, London,(1802). Vol III, pp. 60, 68 and 80.